Komisijos reglamentas (EEB) Nr. 3988/87
1987 m. gruodžio 22 d.
iš dalies keičiantis tam tikras bendro jautienos produktų rinkų organizavimo taikymo priemones įvedant Kombinuotąją nomenklatūrą
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo [1] su pakeitimais, padarytais Reglamentu (EEB) Nr. 3985/87 [2], ypač į jo 15 straipsnio 1 dalies antrą pastraipą,
atsižvelgdama į 1987 m. gruodžio 22 d. Tarybos reglamentą (EEB) Nr. 3905/87, iš dalies pakeičiantį Reglamentą (EEB) Nr. 805/68 dėl bendro galvijienos rinkos organizavimo [3], ypač į jo 2 straipsnį,
kadangi pagal Reglamento (EEB) Nr. 2658/87 15 straipsnio 1 dalį Komisija turi atlikti techninio pobūdžio Bendrijos aktų pakeitimus, panaudodama Kombinuotąją nomenklatūrą; kadangi esminius pakeitimus reikia atlikti pagal Tarybos reglamento (EEB) Nr. 805/68 [4] 27 straipsnyje nustatytą tvarką, remiantis Reglamento (EEB) Nr. 3905/87 2 straipsniu;
kadangi daugelį priemonių, taikomų galvijienos produktų sektoriui, reikia pritaikyti techniškai, kaip ir tam tikrus svarbius punktus, siekiant atsižvelgti į naujosios Kombinuotosios nomenklatūros, grindžiamos suderinta prekių paskyrimo ir kodifikavimo sistema, pakeičiančia 1950 m. gruodžio 15 d. Konvenciją dėl prekių klasifikavimo pagal muitų tarifus nomenklatūros, panaudojimą;
kadangi dėl tekstų, kuriuos reikia taip pataisyti, skaičiaus ir turinio rekomenduojama visus reikiamus pataisymus pergrupuoti viename reglamente;
kadangi tam tikri vis dar sutinkami minėtų priemonių apskaitos vienetai turėtų būti išreikšti ekiu, naudojant 1,208953 koeficientą, nurodytą Tarybos reglamento (EEB) Nr. 1676/85 [5] 13 straipsnyje, su paskutiniais pakeitimais, padarytais Reglamentu (EEB) Nr. 1636/87 [6];
kadangi šiame reglamente numatytos priemonės, taikant Reglamento (EEB) Nr. 3905/87 2 straipsnį, atitinka Galvijienos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
1977 m. kovo 18 d. Komisijos reglamentas (EEB) Nr. 586/77, nustatantis mokesčių už galvijieną taikymo taisykles ir iš dalies pakeičiantis Tarybos reglamentą (EEB) Nr. 950/68 dėl Bendrojo muitų tarifo [7], su paskutiniais pakeitimais, padarytais Reglamentu (EEB) Nr. 3114/83 [8], iš dalies keičiamas taip:
1) 6 straipsnis pakeičiamas taip:
"6 straipsnis
Sušaldytai mėsai, klasifikuojamai 020210 ir 02022010 subpozicijoje ir apibūdintai Reglamento (EEB) Nr. 805/68 priedo b punkte:
a) minėto reglamento 11 straipsnio 2 dalies a punkte nurodytas koeficientas yra 1,69;
b) minėto reglamento 11 straipsnio 2 dalies b punkte nurodyta vienodo dydžio suma yra 6,65 ekiu už 100 kilogramų."
2) 9 straipsnio pirma dalis pakeičiama taip:
"1. Taikant mokesčius,
a) "Galvijų skerdenos", klasifikuojamos Kombinuotosios nomenklatūros 020110 ir 020210 subpozicijose - tai visos paskerstų galvijų skerdenos, nuleidus kraują, išėmus vidurius ir nudyrus odą, importuojamos su galvomis arba be jų, su kojomis arba be jų, ir su kitais vidaus organais arba be jų. Importuojant skerdenas be galvų, galvos turi būti atskirtos nuo skerdenų ties pakauškaulio ir kaklo slankstelio srities sąnariu. Jeigu skerdenos importuojamos be kojų, jos turi būti atkirstos ties riešo-plaštakos arba pado ir čiurnos kaulų sąnariais; "skerdenoms" taip pat priskiriama priekinė skerdenos dalis su visais kaulais, sprandu, kaklu ir mente, turinti daugiau nei 10 šonkaulių porų;
b) "Galvijų skerdenų pusės", klasifikuojamos Kombinuotosios nomenklatūros 020110 ir 020210 subpozicijose - tai produktas, gautas simetriškai padalinus visą skerdeną per kaklo, sprando, juosmens ir kryžkaulio slankstelių vidurį, per krūtinkaulio vidurį bei per klubikaulio ir gaktikaulio suaugimo vidurį; "skerdenų pusei" taip pat priskiriama priekinė skerdenos pusės dalis su visais kaulais, sprandu, kaklu ir mente, turinti daugiau nei10 šonkaulių;
c) "Kompensuotus ketvirčius", klasifikuojamus Kombinuotosios nomenklatūros 02012011, 02012019 ir 02022010 subpozicijose, sudaro:
- priekiniai ketvirčiai su visais kaulais, sprandu, kaklu ir mente, atkirsti ties 10-uoju šonkauliu; ir užpakaliniai ketvirčiai su visais kaulais, šlaunimi bei nugarine, atkirsti ties trečiuoju šonkauliu, arba
- priekiniai ketvirčiai su visais kaulais, sprandu, kaklu ir mente, atkirsti ties penktuoju šonkauliu, kartu su visu šonu ir krūtine; ir užpakaliniai ketvirčiai su visais kaulais, šlaunimi bei nugarine, atkirsti ties aštuntuoju šonkauliu.
"Kompensuotus ketvirčius" sudarantys priekiniai ir užpakaliniai ketvirčiai turi būti importuojami tuo pačiu metu ir lygiomis partijomis, o bendra priekinių ketvirčių masė turi būti lygi užpakalinių ketvirčių masei; tačiau dviejų siuntos dalių masė gali skirtis, jei šis skirtumas neviršija 5 % sunkesniosios dalies (priekinių arba užpakalinių ketvirčių) masės;
d) "Neatskirti priekiniai ketvirčiai", klasifikuojami Kombinuotosios nomenklatūros 02012031, 02012039 ir 02022030 subpozicijose - tai priekinė skerdenos dalis su visais kaulais, sprandu, kaklu ir mente, mažiausiai su keturiomis šonkaulių poromis ir daugiausiai su 10 šonkaulių porų (pirmos keturios šonkaulių poros turi būti sveikos, o likusios gali būti perkirstos), su plonuoju paslpėpsniu arba be jo;
e) "Atskirti priekiniai ketvirčiai", klasifikuojami Kombinuotosios nomenklatūros 02012031, 02012039 subpozicijose ir buvusioje 02022030 subpozicijoje - tai priekinė skerdenų pusės dalis su visais kaulais, sprandu, kaklu ir mente, mažiausiai su keturiais šonkauliais ir daugiausiai su 10 šonkaulių (pirmieji keturi šonkauliai turi būti sveiki, o likusieji gali būti perkirsti), su plonuoju paslėpsniu arba be jo;
f) "Neatskirti užpakaliniai ketvirčiai", klasifikuojami Kombinuotosios nomenklatūros 02012051, 02012059 ir 02022050 subpozicijose - tai užpakalinė skerdenos dalis su visais kaulais, šlaunimi ir kryžkauliu, įskaitant filė, mažiausiai su trimis sveikų ar perkirstų šonkaulių poromis, su blauzda arba be jos ir su plonuoju paslėpsniu arba be jo;
g) "Atskirti užpakaliniai ketvirčiai", klasifikuojami Kombinuotosios nomenklatūros 02012051, 02012059 ir 02022050 subpozicijose - tai užpakalinė skerdenų pusės dalis su visais skerdenų pusės kaulais, šlaunimi ir kryžkauliu, įskaitant filė, mažiausiai su trimis sveikais ar perkirstais šonkauliais, su blauzda arba be jos ir su plonuoju paslėpsniu arba be jo;
h) "Rostbifo" ir "antrekoto bei mentės" gabalai, klasifikuojami 02 02.30.50 subpozicijoje - tai priekinio ketvirčio nugarinė dalis kartu su viršutiniąja mentės dalimi, gauta iš priekinio ketvirčio, turinčio ne mažiau kaip keturis ir ne daugiau kaip 10 šonkaulių, perkirtus jį išilgai tiesės, išvestos nuo pirmojo šonkaulio suaugimo su pirmuoju krūtinkaulio segmentu taško iki taško ant diafragmos, esančio dešimtojo šonkaulio tęsinyje;
i) "Pakrūtinio" gabalas, klasifikuojamas Kombinuotosios nomenklatūros 02023050 subpozicijoje - tai priekinio ketvirčioapatinė dalis nuo bambos iki krūtinkaulio;
j) "Kita termiškai neapdorota, paruošta arba konservuota mėsa, arba galvijienos skerdenos dalys arba subproduktai", klasifikuojami 16025010 ir 16029061 subpozicijose - tai produktai, kurie nebuvo apdoroti jokiais terminio apdorojimo būdais, arba kurie buvo termiškai apdoroti, bet nepakankamai, kad koaguliuotųsi viso produkto mėsos baltymai, dėl ko, perpjovus produktą per storiausiąją dalį, ant perpjauto paviršiaus matomi rausvo skysčio pėdsakai."
3) 14 straipsnis išbraukiamas.
4) I ir II priedai pakeičiami šio reglamento I ir II priedais.
2 straipsnis
1997 m. rugsėjo 30 d. Komisijos reglamento (EEB) Nr. 2182/77, nustatančio išsamias sušaldytos galvijienos iš intervencinių atsargų pardavimo perdirbimui Bendrijoje taisykles ir pakeičiančio Reglamentą (EEB) Nr. 1687/76 [9], su paskutiniais pakeitimais, padarytais Reglamentu (EEB) Nr. 1809/87 [10], 1 straipsnio 1 dalies b punktas pakeičiamas taip:
"b) į kitus produktus, kaip apibrėžta to paties reglamento 2 straipsnio 6 dalyje, arba produktus, klasifikuojamus Kombinuotosios nomenklatūros 02102090 subpozicijoje."
3 straipsnis
1978 m. rugsėjo 25 d. Komisijos reglamento (EEB) Nr. 2226/78, nustatančio išsamias intervencinių priemonių galvijienos produktams taikymo taisykles ir panaikinančio Reglamentus (EEB) Nr. 1896/73 ir (EEB) Nr. 2630/75 [11], su paskutiniais pakeitimais, padarytais Reglamentu (EEB) Nr. 3350/87 [12], II priedo 1 punktas pakeičiamas taip:
"1. Suaugusių galvijų mėsa, šviežia ar atšaldyta (Kombinuotosios nomenklatūros 0201 pozicija), pateikiama kaip gyvulių, paskerstų ne seniau kaip prieš šešias dienas, skerdenos, skerdenų pusės arba kompensuoti ketvirčiai, priekiniai ketvirčiai ar užpakaliniai ketvirčiai."
4 straipsnis
1979 m. birželio 8 d. Komisijos reglamento (EEB) Nr. 1136/79, nustatančio išsamias specialios importo tvarkos taikymo tam tikroms perdirbti skirtoms sušaldytos jautienos rūšims taisykles ir panaikinančio Reglamentą (EEB) Nr. 572/78 [13], su paskutiniais pakeitimais, padarytais Reglamentu (EEB) Nr. 1121/87 [14], 2 straipsnio 5 dalis pakeičiama taip:
"5. Reglamento (EEB) Nr. 805/68 14 straipsnio 1 dalies a punkte "konservai"- tai produktai, klasifikuojami Kombinuotosios nomenklatūros 16025090 subpozicijoje, kurių 20 % masės ar daugiau sudaro galvijiena, išskyrus subproduktus ir riebalus, ir kuriuose jautiena ir drebučiai sudaro mažiausiai 85 % visos neto masės.
Tačiau "konservais" nelaikomi mažmeninės prekybos arba viešojo maitinimo įmonėse perdirbti ir galutiniam vartotojui parduodami produktai."
5 straipsnis
1979 m. liepos 24 d. Komisijos reglamentas (EEB) Nr. 1544/79 dėl eksporto grąžinamųjų išmokų už grynaveislius veislinius galvijus mokėjimo [15] iš dalies keičiamas taip:
1) 1 straipsnis pakeičiamas taip:
"1 straipsnis
Išmokant eksporto grąžinamąsias išmokas, grynaveisliais veisliniais galvijais, klasifikuojamais Kombinuotosios nomenklatūros 01021000 subpozicijoje, yra laikomi tie galvijai, kurie atitinka Tarybos direktyvos 77/504/EEB 1 straipsnyje nurodytą apibrėžimą."
2) 2 straipsnio 2 dalis pakeičiama taip:
"2. Tvarkant muitinės importo formalumus, susijusius su gyvuliais, klasifikuojamais Kombinuotosios nomenklatūros 01021000 subpozicijoje, pateikiamas kilmės pažymėjimas arba jį atitinkantis dokumentas, kuriame nurodyta veislinių gyvulių augintojo pavardė ir adresas.
Be to, jeigu veislinių gyvulių augintojas yra įsisteigęs Bendrijoje, būtina įrodyti, kad jam nebuvo išmokėta grąžinamoji išmoka, arba kad jam suteiktos grąžinamosios išmokos buvo grąžintos. Jeigu toks įrodymas nepateikiamas, laikoma, kad už tuos gyvulius buvo gauta eksporto grąžinamoji išmoka, lygi didžiausiam importo mokesčiui, taikomam galvijų, klasifikuojamų Kombinuotosios nomenklatūros 01029031, 01029033 ir 01029035 subpozicijose, reimporto į Bendriją dieną."
6 straipsnis
1980 m. balandžio 23 d. Komisijos reglamento (EEB) Nr. 988/80 dėl mažiausio eksporto grąžinamosios išmokos už tam tikrus galvijienos produktus dydžio taikymo [16] 1 straipsnio pirmoji sakinio dalis pakeičiama taip:
"Į faktą, kad nėra nustatyta grąžinamųjų išmokų už produktus, klasifikuojamus Kombinuotosios nomenklatūros 0201 pozicijoje ir 02061095 subpozicijoje, eksportuojamus į Jungtines Valstijas, neatsižvelgiama."
7 straipsnis
1980 m. rugsėjo 4 d. Komisijos reglamentas (EEB) Nr. 2377/80, nustatantis specialias išsamias taisykles, reglamentuojančias importo ir eksporto licencijų sistemos galvijienos produktų sektoriui taikymą [17], su paskutiniais pakeitimais, padarytais Reglamentu (EEB) Nr. 3893/87 [18], iš dalies pakeičiamas taip:
1) 2 straipsnis pakeičiamas taip:
"2 straipsnis
1. Importuojant į Bendriją ir iš jos eksportuojant produktus, nurodytus Reglamento (EEB) Nr. 805/68 1 straipsnio 1 dalies a punkte, ir produktus, klasifikuojamus Kombinuotosios nomenklatūros 16025090 ir 16029069 subpozicijose, būtina turėti licenciją
2. Eksportuojant iš Bendrijos produktus, klasifikuojamus Kombinuotosios nomenklatūros 01021000 subpozicijoje, būtina turėti licenciją."
2) 4 straipsnio a punktas pakeičiamas taip:
a) Importo licencijos su iš anksto nustatytu mokesčiu:
i) 30-čiai dienų, skaičiuojant nuo jų išdavimo dienos, nurodytos Reglamento (EEB) Nr. 3183/80 21 straipsnio 1 dalyje, produktams, klasifikuojamiems Kombinuotosios nomenklatūros 020100 pozicijoje ir 02061095 subpozicijoje, kilusiems ir atgabentiems iš Argentinos ar Urugvajaus.
ii) 60-čiai dienų, skaičiuojant nuo tos dienos, produktams, klasifikuojamiems Kombinuotosios nomenklatūros 0202 pozicijoje ir 02062991 subpozicijoje, kilusiems ir atgabentiems iš Argentinos, Australijos, Naujosios Zelandijos ar Urugvajaus.
iii) 45-ioms dienoms, skaičiuojant nuo tos dienos, produktams, klasifikuojamiems Kombinuotosios nomenklatūros 0202 pozicijoje ir 02062991 subpozicijoje, kilusiems ir atgabentiems iš Rumunijos.
3) 8 straipsnis pakeičiamas taip:
"8 straipsnis
1. Paraiškose eksporto licencijoms gauti produktai turėtų būti apibūdinti pagal
- vieną iš Kombinuotosios nomenklatūros subpozicijų,
- vieną iš Kombinuotosios nomenklatūros subpozicijų grupių,
paimtų iš tų pačių III priedo įtraukų.
Eksporto licencijoje nurodomos tos pačios subpozicijos arba subpozicijų grupės.
2. Nepažeidžiant kitų nuostatų, paraiškos gauti importo licencijas produktams, klasifikuojamiems
- vienoje iš Kombinuotosios nomenklatūros subpozicijų,
- vienoje iš Kombinuotosios nomenklatūros subpozicijų grupių,
pateikiamos, paimant juos iš tų pačių IV priedo įtraukų.
Importo licencijoje nurodoma ta pati subpozicija arba subpozicijų grupė.
3. Tačiau tais atvejais kai grąžinamoji išmoka į tam tikras ar visas paskyrimo vietas gali būti iš anksto nustatyta tiktai už produktus, klasifikuojamus tam tikrose 1 pastraipoje nurodytose subpozicijose arba subpozicijų grupėse, paraiškos 12 skirsnyje ir pačioje licencijoje pateikiamas produktų, kuriems gali būti iš anksto nustatyta grąžinamoji išmoka aprašymas, o subpozicija ir subpozicijų grupės įrašomos į 8 skirsnį. Licencija galioja tik taip apibūdintiems produktams."
4) 8a straipsnio 1 ir 2 dalys pakeičiamos taip:
"1. Paraiškoje produktų, klasifikuojamų Kombinuotosios nomenklatūros 0201 ir 0202 pozicijose, ir 02062995, ir 02062991 subpozicijose, eksporto licencijai gauti ir pačios licencijos 13 skirsnyje nurodomas paskirties šalies pavadinimas.
2. Eksporto licencija produktams, klasifikuojamiems Kombinuotosios nomenklatūros 0201 ir 0202 pozicijose, ir 02061095, ir 02062991 subpozicijose, kuria iš anksto nustatoma 3 straipsnio a punkte nurodyta grąžinamoji išmoka, išduodama penktąją darbo dieną nuo tos dienos, kai buvo pateikta paraiška, jeigu per tą laiką nebuvo imtasi specialių priemonių."
5) 16 straipsnio 1 dalies sakinio dalis "Bendrojo muitų tarifo 0201 A II subpozicijoje" pakeičiama taip: "Kombinuotosios nomenklatūros 0201, 0202 pozicijose ir 02061095, ir 02062991 subpozicijose".
6) I priedo pirmo skirsnio 1, 2 ir 3 punktai pakeičiami šio reglamento III priedu.
7) Pirmo priedo II skirsnis pakeičiamas šio reglamento IV priedu.
8) Šis reglamentas papildomas III priedą pakeitusiu V priedu.
9) Šis reglamentas papildomas IV priedą pakeitusiu VI priedu.
8 straipsnis
1981 m. sausio 16 d. Komisijos reglamentas (EEB) Nr. 139/81, nustatantis tam tikrų sušaldytos galvijienos rūšių įtraukimo į Bendrojo muitų tarifo 0201 A II b) 4 bb) 22 subpozicijas reikalavimus [19], su pakeitimais, padarytais Reglamentu (EEB) Nr. 1652/87 [20], iš dalies keičiamas taip:
1) Antraštinėje dalyje "Bendrojo muitų tarifo 0201 A II b) 4 bb) aa" subpozicija pakeičiama "Kombinuotosios nomenklatūros 02023050" subpozicija.
2) 1 straipsnis pakeičiamas taip:
"1 straipsnis
Į Kombinuotosios nomenklatūros 0202 30 (rostbifo, antrekoto bei mentės, ir pakrūtinio gabalai) poziciją įtraukiant sušaldytą mėsą iš Bendrijai nepriklausančių šalių, pateikiamas šio reglamento reikalavimus atitinkantis autentiškumo pažymėjimas."
9 straipsnis
1984 m. sausio 12 d. Komisijos reglamento (EEB) Nr. 74/84, nustatančio specialių eksporto grąžinamųjų išmokų už tam tikrus galvijų mėsos su kaulais gabalus suteikimo reikalavimus [21], su pakeitimais, padarytais Reglamentu (EEB) Nr. 3169/87 [22], 1 straipsnio pirma pastraipa pakeičiama taip:
"Atsižvelgus į šio reglamento sąlygas, už šviežius arba atšaldytus mėsos su kaulais gabalus, klasifikuojamus Kombinuotosios nomenklatūros 02012090 subpozicijoje, išpjautus iš jaučių skerdenų, skerdenų pusių, "kompensuotų" ketvirčių, priekinių ketvirčių ir užpakalinių ketvirčių, gali būti išmokamos specialios eksporto grąžinamosios išmokos."
10 straipsnis
1984 m. rugpjūčio 14 d. Komisijos reglamentas (EEB) Nr. 2388/84, nustatantis specialias išsamias taisykles, reglamentuojančias eksporto grąžinamųjų išmokų tam tikriems konservuotiems galvijienos produktams taikymą [23], su paskutiniais pakeitimais, padarytais Reglamentu (EEB) Nr. 3425/86 [24], iš dalies keičiamas taip:
1) 1 straipsnis pakeičiamas taip:
"1 straipsnis
Šio reglamento reikalavimus atitinkantiems ir į trečiąsias šalis eksportuojamiems konservuotiems produktams, klasifikuojamiems Kombinuotosios nomenklatūros 16025090 subpozicijoje, skiriama speciali grąžinamoji išmoka, jei jie yra pagaminti taikant Reglamento (EEB) Nr. 565/80 4 straipsnyje numatytas priemones."
2) 3 straipsnis pakeičiamas taip:
"3 straipsnis
Bendrojo muitų tarifo 16025090 subpozicijoje klasifikuojamus konservuotus produktus, sudėtus taip, kaip nurodyta 2 straipsnyje, reimportuojamus į Bendrijos muitų teritoriją, bet nedeklaruotus išleidimui į laisvą apyvartą pagal Tarybos reglamento (EEB) Nr. 754/76 nuostatas, kompetentinga institucija leidžia išleisti į laisvą apyvartą tik tada, kai už juos ne tik sumokami importo muitai, bet ir pateikiamas įrodymas, kad buvo grąžinta eksporto grąžinamoji išmoka. Kai išmokėtos grąžinamosios išmokos sumos neįmanoma nustatyti minėtoms institucijoms priimtinu būdu, laikoma, kad ji yra lygi šių prekių išleidimo į laisvą apyvartą deklaracijos priėmimo dieną taikytinai didžiausiai grąžinamosios išmokos sumai."
11 straipsnis
1986 m. vasario 28 d. Komisijos reglamento (EEB) Nr. 588/86, nustatančio specialius mokesčius prekybai galvijiena su Portugalija [25], I priedas pakeičiamas šio reglamento VII priedu.
12 straipsnis
1986 m. gegužės 30 d. Komisijos reglamentas (EEB) Nr. 1695/86, nustatantis išsamias priemokų už tam tikrų suaugusių galvijų skerdimą Jungtinėje Karalystėje taikymo taisykles [26], iš dalies keičiamas taip:
1) 10 straipsnio 2 dalies c punktas pakeičiamas taip:
"c) už kiekvieną 10 dienų laikotarpį ne vėliau kaip per 15 dienų Komisijai praneša apie produktų, klasifikuojamų Kombinuotosios nomenklatūros 16025090 ir 16029069 subpozicijose, kiekį."
2) Priedas keičiamas šio reglamento VIII priedu.
13 straipsnis
1982 m. liepos 19 d. Tarybos sprendimo 82/530/EEB, įgaliojančio Jungtinę Karalystę leisti Meno salos valdžios institucijoms taikyti specialių avienos ir galvijienos produktų importo licencijų sistemą [27], su pakeitimais, padarytais Sprendimu 84/363/EEB [28], 1 straipsnio 1 dalis pakeičiama taip:
"1. Siekdama apriboti importą, Jungtinė Karalystė gali leisti Meno salos Vyriausybei avienos ir galvijienos produktams, klasifikuojamiems Kombinuotosios nomenklatūros 010210, 01029010, 01029031, 01029033, 01029035, 01029037, 0104, 0201, 0202, 0204, 02061095 ir 02062991 pozicijose ir subpozicijose, taikyti specialių importo licencijų sistemą."
14 straipsnis
1985 m. rugsėjo 23 d. Komisijos reglamento (EEB) Nr. 2670/85 dėl tam tikros jautienos su kaulais, laikomos tam tikrose intervencinėse agentūrose ir skirtos eksportuoti, pardavimo įprastomis kainomis [29], su paskutiniais pakeitimais, padarytais Reglamentu (EEB) Nr. 2405/87 [30], 2 straipsnio 1 dalis pakeičiama taip:
"1. Mėsa turi būti eksportuojama į vieną iš paskirties vietų, kurioms už produktus, klasifikuojamus Kombinuotosios nomenklatūros 02023090 subpozicijoje, yra nustatyta grąžinamoji išmoka."
15 straipsnis
1987 m. balandžio 14 d. Komisijos reglamento (EEB) Nr. 1055/87 dėl tam tikros jautienos su kaulais, laikomos tam tikrose intervencinėse agentūrose ir skirtos eksportuoti, pardavimo įprastomis kainomis, iš dalies pakeičiančio Reglamentą (EEB) Nr. 1687/76 [31], su pakeitimais, padarytais Reglamentu (EEB) Nr. 1416/87 [32], 2 straipsnio 1 dalies pirmas sakinys pakeičiamas taip:
"1. Mėsa turi būti eksportuojama į vieną iš paskirties vietų, kurioms už produktus, klasifikuojamus Kombinuotosios nomenklatūros 02023090 subpozicijoje, yra nustatyta grąžinamoji išmoka."
16 straipsnis
Šis Reglamentas įsigalioja 1988 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1987 m. gruodžio 22 d.